               EUROOPA KOMISJON
            Brüssel,12.7.2016
            COM(2016) 456 final
            2016/0213(NLE)
            Ettepanek:
            NÕUKOGU OTSUS
            energiaühenduse energiataristuprojektide loetelu kehtestamise ettepaneku kohta

               SELETUSKIRI

               1.ETTEPANEKU TAUST

               16. oktoobril 2015 võttis energiaühenduse ministrite nõukogu vastu otsuse Euroopa Parlamendi ja nõukogu määruse (EL) nr 347/2013 (üleeuroopalise energiataristu suuniste kohta) rakendamise kohta
                  1
               . Selle meetme eesmärk oli luua õigusraamistik võtmetähtsusega energiataristu projektide esmatähtsale kohale seadmiseks lepinguosaliste seas ning lepinguosaliste ja ELi liikmesriikide vahel.

               Määrusega (EL) nr 347/2013, mille on vastu võtnud energiaühendus, on loodud põhjalik raamistik, millega lihtsustatakse lepinguosaliste lubade väljastamise, õiguslikku ja kulude jaotamise korda. Sellega kohustatakse ministrite nõukogu vastavalt energiaühenduse lepingu III jaotisele teatavaid nõudeid silmas pidades kehtestama energiaühendusele huvi pakkuvate projektide loetelu (Projects of Energy Community Interest, PECI). Määruse peamiste sätete ülevõtmise tähtaeg ja energiaühendusele huvi pakkuvate projektide loetelu kehtestamise tähtaeg on 31. detsember 2016.

               Energiaühenduse sekretariaat
                  2
                on esitanud avalikuks konsulteerimiseks käesoleva otsuse 2. lisas toodud loetelu projektidest, mille on esitanud projektiarendajad. See on läbivaatamisel Euroopa energiaühenduse institutsioonides, nagu on määrusega ette nähtud. Komisjon teavitab nõukogu kõigist selle protsessi arengusammudest. Euroopa Liidu lõpliku seisukoha energiaühenduse ministrite nõukogu otsuse kohta, millega kiidetakse heaks energiaühendusele huvi pakkuvate projektide loetelu, esitab komisjon 14. oktoobril 2016 Sarajevos peetava ministrite nõukogu ettevalmistuste käigus.

               Määrusega (EL) nr 347/2013 antakse võimalus kohaldada käesoleva määruse sätteid ka vastastikust huvi pakkuvate projektide (projects of mutual interest, PMI) suhtes. Need on projektid, mis toovad kasu kahele naaberriigile (lepinguosalisele ühelt poolt ja liikmesriigile teiselt poolt), kuigi neil ei ole energiaühendusele huvi pakkuva projekti õiguslikku staatust.  Kuid neid projekte toetavad lepinguosalised ja asjaomased liikmesriigid. Seoses selliste projektidega soovitab komisjon lisaks energiaühendusele huvi pakkuvaid projekte käsitleva õiguslikult siduva otsuse ettepanekule ELil teha energiaühenduse ministrite nõukogule ettepanek esitada soovitus anda poliitiline tõuge ja võtta kõik vajalikud õiguslikud meetmed, et saavutada edu vastastikust huvi pakkuvate projektide elluviimisel.

               2.ÕIGUSLIK ALUS, SUBSIDIAARSUS JA PROPORTSIONAALSUS

               Energiaühenduse ministrite nõukogu otsuse (määruse (EL) nr 347/2013 rakendamise kohta)
                  3
                artikli 7 lõike 5 punkti a kohaselt peab ministrite nõukogu vastavalt energiaühenduse asutamislepingu III jaotisele kehtestama energiaühendusele huvi pakkuvate projektide loetelu.

               Energiaühenduse asutamislepingu artikli 82 kohaselt peab ministrite nõukogu III jaotise alusel võtma meetmeid lepinguosalise või sekretariaadi ettepanekul. Komisjon teeb ettepaneku esitada Euroopa Liidu nimel selline ettepanek energiaühenduse ministrite nõukogule.

               Vastavalt Euroopa Liidu toimimise lepingu artikli 218 lõikele 9 ja nõukogu 29. mai 2006. aasta otsusele 2006/500/EÜ energiaühenduse asutamislepingu sõlmimise kohta Euroopa Ühenduse poolt tuleb vastu võtta Euroopa Liidu seisukoht ministrite nõukogu otsuse suhtes.

               Vastavalt energiaühenduse asutamislepingu artiklile 76 ei ole ministrite nõukogu soovitus õiguslikult siduv ja jääb seega Euroopa Liidu toimimise lepingu artikli 218 lõike 9 reguleerimisalast välja. Soovituse tekst on lisatud käesolevale otsusele teavitamise eesmärgil.

               Menetlusdokumendiga, milles käsitletakse ministrite nõukogu menetlusi,
                  4
                on ette nähtud, et dokumendid tuleb esitada kaks kuud enne ministrite nõukogu istungit, seega 13. augustiks 2016.

               3.SIDUSRÜHMADEGA KONSULTEERIMINE

               Vastuvõetud määruse sätete kohaselt loodi kaks töörühma energiaühendusele huvi pakkuvate projektide loetelu koostamiseks. Viidi läbi projektiarendajate esitatud projekte käsitlev avalik konsulteerimine, mille algatas 2. mail 2016 energiaühenduse sekretariaat. 2016. aastal hinnati, millised projektid vastavad PECI ja PMI nõuetele. Tehti iga projekti tasuvusanalüüs ja projektid reastati vastavalt punktidele, mis projektidele anti lähtuvalt sellest, mil määral need vastavad antud kriteeriumidele. See töö saadakse eelduste kohaselt valmis 2016. aasta septembri lõpus, mil töörühmad esitavad otsuseid tegevale organile, milleks on alaline kõrgetasemeline töörühm, konsensusel põhineva ettepaneku energiaühendusele huvi pakkuvate projektide esialgse loeteluga. Pärast soodsa arvamuse saamist energiaühenduse regulatiivkomiteelt koostatakse energiaühendusele huvi pakkuvate projektide lõplik loetelu, mis esitatakse heakskiidu saamiseks otsuseid langetava organi koosolekul, mis toimub 13. oktoobril 2016. Energiaühenduse lõplik loetelu esitatakse ministrite nõukogule otsuse tegemiseks 14. oktoobril 2016.

               4.MÕJU EELARVELE

               Ei kohaldata.

               2016/0213 (NLE)

               Ettepanek:

               NÕUKOGU OTSUS

               energiaühenduse energiataristuprojektide loetelu kehtestamise ettepaneku kohta

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artiklit 194 ja artikli 218 lõiget 9,

               võttes arvesse nõukogu 29. mai 2006. aasta otsust 2006/500/EÜ energiaühenduse lepingu sõlmimise kohta Euroopa Ühenduse poolt,
                  5
                eriti selle artikleid 4 ja 5,

               võttes arvesse Euroopa Komisjoni ettepanekut

               ning arvestades järgmist:

               (1)Energiaühenduse ministrite nõukogu otsuses
                  6
                Euroopa Parlamendi ja nõukogu määruse (EL) nr 347/2013 (üleeuroopalise energiataristu suuniste kohta) rakendamise kohta on sätestatud menetlus energiaühendusele huvi pakkuvate projektide loetelu kehtestamiseks ja sellega on antud võimalus vabatahtlikkuse alusel kohaldada määruse sätteid ka ühist huvi pakkuvate projektide suhtes.

               (2)Euroopa Liit peaks tegema ettepaneku kehtestada selline loetelu vastavalt energiaühenduse asutamislepingu III jaotisele ja artiklile 82.

               (3)Eelmises põhjenduses nimetatud ettepaneku lisa lõpliku projektide loeteluga saab koostada hiljem, kui pakutud projektide hindamine on lõpetatud. Käesoleva otsusega tuleks seepärast esitada kõik projektid, mille hulgast komisjon saab välja valida need, mis hiljem loetellu lisatakse,

               ON VASTU VÕTNUD KÄESOLEVA OTSUSE:

               Artikkel 1

               Käesoleva otsuse 1. lisas on esitatud energiaühenduse ministrite nõukogu otsuse ettepaneku tekst energiaühendusele huvi pakkuvate projektide loetelu kehtestamise kohta.

               Artikkel 2

               Artiklis 1 nimetatud ettepaneku lisa koostatakse käesoleva otsuse 2. lisas esitatud projektidest. 2. lisa koosneb projektidest, mis on esitatud hindamiseks ja lõpliku otsuse tegemiseks vastavalt energiaühenduse ministrite nõukogu otsusele 2015/09/MC-EnC määruse (EL) nr 347/2013 (üleeuroopalise energiataristu suuniste kohta) rakendamise kohta.

               Euroopa Liidu nimel võib komisjon toetada 2. lisas esitatud mis tahes projekti lisamist lõplikku loetellu, tingimusel, et projekt on vastab ministrite nõukogu otsuse 2015/09/MC-EnC kriteeriumidele. Projekte võib valida üksnes 2. lisas esitatud projektide seast.

               Artikkel 3

               Käesolev otsus jõustub selle vastuvõtmise päeval.

               Artikkel 4

               Käesolev otsus on adresseeritud komisjonile.

               Brüssel,

                     Nõukogu nimel

                     eesistuja

                     (1)
                  D/2015/09/MC-EnC

                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS

                     (3)
                  D/2015/09/MC-EnC

                     (4)
                  Menetlusdokument 2006/01/MC-EnC energiaühenduse töökorra kohta

                     (5)
                  ELT L 198, 20.7.2006, lk 15.

                     (6)
                  D/2015/09/MC-EnC

    ---documentbreak---

               EUROOPA KOMISJON
            Brüssel,12.7.2016
            COM(2016) 456 final
            LISA
            järgmise dokumendi juurde:
            Ettepanek: Nõukogu otsus
            energiaühenduse energiataristuprojektide loetelu kehtestamise ettepaneku kohta

               LISA

               järgmise dokumendi juurde:

               Ettepanek: Nõukogu otsus

               energiaühenduse energiataristuprojektide loetelu kehtestamise ettepaneku kohta

               SELETUSKIRI

               1. Sissejuhatus

               16. oktoobril 2015 võttis energiaühenduse ministrite nõukogu vastu otsuse Euroopa Parlamendi ja nõukogu määruse (EL) nr 347/2013 (üleeuroopalise energiataristu suuniste kohta) rakendamise kohta
                  1
               . Selle meetme eesmärk oli luua õigusraamistik võtmetähtsusega energiataristu projektide esmatähtsale kohale seadmiseks lepinguosaliste seas ning lepinguosaliste ja ELi liikmesriikide vahel.

               Määrusega (EL) nr 347/2013, mille on vastu võtnud energiaühendus, on loodud põhjalik raamistik, millega lihtsustatakse lepinguosaliste lubade väljastamise, õiguslikku ja kulude jaotamise korda. Sellega kohustatakse ministrite nõukogu vastavalt energiaühenduse asutamislepingu III jaotisele teatavaid kriteeriume silmas pidades kehtestama energiaühendusele huvi pakkuvate projektide loetelu (Projects of Energy Community Interest, PECI). Määruse peamiste sätete ülevõtmise tähtaeg ja energiaühendusele huvi pakkuvate projektide loetelu koostamise tähtaeg on 31. detsember 2016.

               Energiaühenduse poolt heakskiidetud määruse (EL) nr 347/2013 sätete kohaselt loodi kaks töörühma energiaühendusele huvi pakkuvate projektide loetelu koostamiseks. Viidi läbi projektiarendajate esitatud projekte käsitlev avalik konsulteerimine, mille algatas 2. mail 2016 energiaühenduse sekretariaat. 2016. aastal hinnati, millised projektid vastavad energiaühendusele huvi pakkuvate projektide nõuetele. Tehti iga projekti tasuvusanalüüs ja projektid reastati vastavalt punktidele, mis anti lähtuvalt sellest, mil määral projektid antud kriteeriumidele vastavad. Selle töö lõppedes esitatakse konsensuse alusel koostatud esialgne energiaühendusele huvi pakkuvate projektide loetelu otsuseid tegevale organile, milleks on energiaühenduse alaline kõrgetasemeline töörühm. Pärast soodsa arvamuse saamist energiaühenduse regulatiivkomiteelt koostatakse energiaühendusele huvi pakkuvate projektide lõplik loetelu, mille peab heaks kiitma otsuseid tegev organ.

               Lisa selliste projektide loeteluga koostatakse vastavalt eespool kirjeldatud otsustustoimingule.

               2. Ettepaneku õiguslik alus

               Energiaühenduse asutamislepingu artikli 82 kohaselt peab ministrite nõukogu III jaotise alusel võtma meetmeid lepinguosalise või sekretariaadi ettepanekul. Komisjon esitas sellise ettepaneku Euroopa Liidu nimel energiaühenduse ministrite nõukogule.

               Otsuse artikli 7 lõike 5 punkti a kohaselt peab ministrite nõukogu vastavalt energiaühenduse asutamislepingu III jaotisele kehtestama energiaühendusele huvi pakkuvate projektide loetelu.

               Euroopa Liidu ettepanek:

               ENERGIAÜHENDUSE MINISTRITE NÕUKOGU OTSUS

               energiaühendusele huvi pakkuvate projektide loetelu („energiaühenduse loetelu“) kehtestamise kohta

               ENERGIAÜHENDUSE MINISTRITE NÕUKOGU,

               võttes arvesse energiaühenduse asutamislepingut, eriti selle artikleid 2, 26, 27 ja 82,

               võttes arvesse energiaühenduse ministrite nõukogu otsust D/2015/09/MC-EnC energiaühenduse poolt heakskiidetud Euroopa Parlamendi ja nõukogu määruse (EL) nr 347/2013 (üleeuroopalise energiataristu suuniste kohta) rakendamise kohta, eriti kõnealuse määruse artikli 3 lõiget 4,

               võttes arvesse Euroopa Liidu ettepanekut

               ning arvestades järgmist:

               1)
                     16. oktoobril 2015 võttis energiaühenduse ministrite nõukogu vastu otsuse
                  2
                Euroopa Parlamendi ja nõukogu määruse (EL) nr 347/2013 (üleeuroopalise energiataristu suuniste kohta) rakendamise kohta.

               2)
                     Energiaühenduse asutamislepingu artikli 82 kohaselt peab meetmete ettepaneku tegema kas lepinguosaline või sekretariaat.

               3)
                     Loetellu kandmiseks esitatud energiaühendusele huvi pakkuvaid projekte on hinnanud töörühmad ja need vastavad määruses sätestatud kriteeriumidele.

               4)
                     Töörühmad on heaks kiitnud energiaühendusele huvi pakkuvate projektide esialgse loetelu tehnilise tasandi koosolekul. Pärast energiaühenduse regulatiivkomiteelt saadud soodsat arvamust hindamiskriteeriumide ja tasuvusanalüüsi järjekindla kohaldamise kohta arutati projektide loetelu ja see kiideti heaks energiaühenduse alalise kõrgetasemelise töörühma [XX.] koosolekul [XXXX] 2016 ning energiaühenduse alaline kõrgetasemeline töörühm tegi oma otsuse ja kinnitas selle kui otsuseid tegev organ.

               5)
                     Energiaühenduse loetellu kantavate projektide üle konsulteeriti asjaomaseid sidusrühmi esindavate organisatsioonide, sealhulgas tootjate, jaotusvõrguettevõtjate, tarnijate ning tarbija- ja keskkonnakaitseorganisatsioonidega.

               6)
                     Energiaühendusele huvi pakkuvate projektide loetellu lisamine ei mõjuta asjaomase keskkonnamõju hindamise tulemust ega loa andmise menetlust. Heakskiidetud määruse artikli 5 lõike 8 kohaselt võidakse energiaühenduse loetelust kõrvaldada projekt, mis ei ole kooskõlas energiaühenduse õigusaktidega. Energiaühendusele huvi pakkuvate projektide rakendamist, sealhulgas nende vastavust energiaühenduse õigusaktidele, tuleks kontrollida vastavalt kõnealuse määruse artiklile 5.

               7)
                     Heakskiidetud määruse artikli 3 lõike 4 teise lõigu kohaselt kehtestatakse energiaühenduse loetelu iga kahe aasta järel otsusega energiaühenduse lepingu III jaotise alusel,

               ON VASTU VÕTNUD KÄESOLEVA OTSUSE:

               Artikkel 1

               Energiaühendusele huvi pakkuvate projektide loetelu on sätestatud käesoleva otsuse lisas.

               Artikkel 2

               Käesolev otsus jõustub selle vastuvõtmise päeval.

               Käesolev otsus on adresseeritud ühinevatele lepinguosalistele, ÜRO ajutisele missioonile Kosovos ning energiaühenduse lepingu artiklis 27 osutatud liikmesriikidele.

               ...,... 2016.

                     Ministrite nõukogu nimel

                     eesistuja

                     (1)
                  D/2015/09/MC-EnC

                     (2)
                  Otsus D/2009/2015/MC-EnC

    ---documentbreak--- NA ---documentbreak---

               EUROOPA KOMISJON
            Brüssel,12.7.2016
            COM(2016) 456 final
            LISA
            järgmise dokumendi juurde:
            Ettepanek: Nõukogu otsus
            energiaühenduse energiataristuprojektide loetelu kehtestamise ettepaneku kohta

               LISA

               järgmise dokumendi juurde:

               Ettepanek: Nõukogu otsus

               energiaühenduse energiataristuprojektide loetelu kehtestamise ettepaneku kohta

               Loetelu projektidest, mis projektiarendajad on esitatud vastavalt energiaühenduse ministrite nõukogu otsusele 2015/09/MC-EnC Euroopa Parlamendi ja nõukogu määruse (EL) nr 347/2013 (üleeuroopalise energiataristu suuniste kohta) rakendamise kohta

               GAAS (17 projekti):

               Energiaühendusele huvi pakkuvad projektid (Projects of Energy Community Interest, PECI)

               – võrkudevaheline torujuhe endise Jugoslaavia Makedoonia vabariigi ning Kosovo*
                  1
               , Albaania ja Serbia vahel

               – gaasitaristu torujuhe endine Jugoslaavia Makedoonia vabariik – Albaania piir

               – võrkudevaheline torujuhe Serbia – endine Jugoslaavia Makedoonia vabariik, Serbia territooriumi lõik

               – gaasivõrkude vaheline torujuhe Serbia – Montenegro (sh Kosovo*
                  2
               ) – lõik Nis (Doljevac) – Pristina

               – Albaania – Kosovo*
                  3
                gaasitorujuhe (ALKOGAP)

               – võrkudevaheline torujuhe Serbia – Bulgaaria, Serbia territooriumi lõik (PCI staatus kogu võrkudevahelise torujuhtme osas)*
                  4

               – Tesla projekti osa endises Jugoslaavia Makedoonia vabariigis*

               Vastastikust huvi pakkuvad projektid (PMI):

               – võrkudevaheline torujuhe BiH-HR (Slobodnica-Bosanski Brod-Zenica)

               – võrkudevaheline torujuhe BiH-HR Licka (Jesenica-Trzac-Bosanska Krupa)

               – võrkudevaheline torujuhe BiH-HR (Zagvozd-Posusje-Novi Travnik/ Ploce-Mostar Sarajevo)

               – võrkudevaheline torujuhe endise Jugoslaavia Makedoonia vabariigi ning Kreeka ja Bulgaaria vahel

               – võrkudevaheline torujuhe Serbia – Rumeenia, Serbia lõik

               – võrkudevaheline torujuhe Serbia – Horvaatia, Serbia lõik

               – võrkudevaheline torujuhe Poola – Ukraina

               – võrkudevaheline torujuhe Ungari – Ukraina, püsivõimsuse saavutamine

               – Joonia – Aadria torujuhe (IAP)

               – EAGLE LNG ja torujuhe

               ELEKTER (12 projekti):

               Energiaühendusele huvi pakkuvad projektid (Projects of Energy Community Interest, PECI)

               – Transbalkani liin – 1. järk: Rumeenia, Serbia, Montenegro, BiH*

               – Transbalkani liin – 2. järk: 400 kV õhuliin Bajina Basta – Kraljevo 3 (Serbia)

               – Transbalkani liin, Montenegro lõik

               – võrkudevaheline ühendus, 400 kV õhuliin Bitola (endine Jugoslaavia Makedoonia vabariik) – Elbasan (AL)

               – võrkudevaheline ühendus, 400 kV õhuliin Skopje 5 (endine Jugoslaavia Makedoonia vabariik) – uus Kosovo* soojusjõujaam (KS)

               Vastastikust huvi pakkuvad projektid (PMI):

               – võrkudevaheline ühendus Banja Luka (BA) – Lika (HR) koos sisemiste tugiseadmetega

               – võrkudevaheline ühendus Balti (MD) – Suceava (RO)

               – vastulülitusega jaam 400 kV õhuliini jaoks Vulcanesti (MD) – Isaccea (RO) ja uus õhuliin (MD)

               – võrkudevaheline ühendus, 400 kV õhuliin Straseni (MD) – Iasi (RO) ja vastulülitusega jaam Strasenis (MD)

               – asünkroonsete võrkude vaheline ühendus alalisvooluülekandesüsteemiga ENTSO–E süsteemi ja Ukraina elektrivõrgu vahel 750 kV õhuliiniga Khmelnytska NPP (UA) – Rzeszow (PL)

               – võrkudevahelise ühenduse renoveerimine: 400 kV õhuliin Mukatševo (UA) – Veľké Kapušany (SK)

               – võrkudevahelise ühenduse renoveerimine: 750 kV õhuliin Pivdennoukrainska NPP (UA) – Isaccea (RO) ja 400 kV õhuliini uuendamine: Primorska (UA) – Isaccea (RO)

               Elektri tarkvõrguprojektid (2 projekti)

               – võrgukadude vähendamine (endine Jugoslaavia Makedoonia vabariik)

               – Kosovo* kaugloetavate arvestite projekt

               – tarbimiskaja, energia salvestamine ning hajutatud energiaallikad elektrisüsteemi toimimise tõhustamiseks Serbia Vabariigis

               NAFTA (1 projekt)

               – Brody–Adamowo naftatorujuhtme ehitamine

                     (1)
                  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244/99 ja Rahvusvahelise Kohtu arvamusega Kosovo iseseisvusdeklaratsiooni kohta.

                     (2)
                  sealsamas

                     (3)
                  sealsamas

                     (4)
                  Projektidel, mis on märgitud tärniga „*“, on ühenduse huvidele vastava projekti (Project of Community Interest, PCI) staatus Euroopa Liidus.